b'\n_START_ARTICLE_\nMarta (roman)\n_START_SECTION_\nVsebina\n_START_PARAGRAPH_\nTone, fant iz Slovenskih goric ima v \xc4\x8dasu slu\xc5\xbeenja voja\xc5\xa1kega roka v Vojvodini afero s pevko Margarit, ki kasneje rodi h\xc4\x8derko. Tone se vrne domov in poro\xc4\x8di Heleno, s katero pa ne moreta imeti otrok, zato iz Vojvodine pripelje posvojenko Marto, svojo pravo h\xc4\x8der. Marta je na osemnajsti rojstni dan \xc5\xbertev nasilnega in pijanega o\xc4\x8deta, zaradi \xc4\x8desar se od nje odtujijo vsi prijatelji in tudi njena simpatija Henrik. Naslednji dan stopi na vlak in pobegne od doma v Nem\xc4\x8dijo. Zaposli se pri Adamu Krennu, \xc5\xbdidu, ki je pre\xc5\xbeivel trpkost tabori\xc5\xa1\xc4\x8da, in se zbli\xc5\xbea z njim. Nekega dne jo obi\xc5\xa1\xc4\x8de Henrik, ki ji pove resnico o njenem o\xc4\x8detu. Po neodlo\xc4\x8dnem poskusu samomora se s Krennom odpravita proti Martini domovini, a Krenn na poti umre. Marta se hrepene\xc4\x8da po domu pridru\xc5\xbei zdomcu, ki ima isto pot kot ona, a na koncu oba umreta v prometni nesre\xc4\x8di, \xc5\xa1e preden jima uspe dose\xc4\x8di domovino.'